b'\n_START_ARTICLE_\nJanez (vojvoda Istre)\n_START_SECTION_\n\xc5\xbdivljenje in delovanje\n_START_PARAGRAPH_\nO frankovskem vojvodi Istre Ivanu je malo znanega. Le da je bil njegov sede\xc5\xbe v Istri v Novigradu, kjer je prevzel posesti nekdanjega bizantinskega upravnika Istre. Leta 804 je sklical skup\xc5\xa1\xc4\x8dino Istre ob reki Ri\xc5\xbeani, znan kot Ri\xc5\xbeanska skup\xc5\xa1\xc4\x8dina. Na njej so se zbrali predstavniki istrskih mest in gradov, \xc5\xa1kofje, patriarh iz Grade\xc5\xbea Fortunat II., in emisarji Karla Velikega in njegovega sina Pipina. Zapis iz te skup\xc5\xa1\xc4\x8dine je eden najdragocenej\xc5\xa1ih zgodovinskih dokumentov iz obdobja Karla Velikega iz katerega je mogo\xc4\x8de razbrati na\xc4\x8din delovanja frankovske uprave. Vojvoda Ivan je na pusto zemljo v Istri, predvsem notranjosti Istre, naseljeval Slovane (Slovence in Hrvate), da bi na ta na\xc4\x8din oja\xc4\x8dal obrambo pred Avari. To je lahko po\xc4\x8del tudi po skup\xc5\xa1\xc4\x8dini, vendar pa je moral opustiti uvajanje fevdalnih slu\xc5\xbeb istrskim mestecom'